**APSTIPRINĀTS**

2018. gada 12.jūlija

Iepirkuma komisijas sēdē

(protokols Nr. 1)

**VSIA “Slimnīca “Ģintermuiža””**

atklāts konkurss

“Elektroenerģijas piegāde slimnīcai “Ģintermuiža’”

(iepirkuma identifikācijas numurs SĢ2018/6)

NOLIKUMS

Jelgava

2018

1. **IEPIRKUMA IDENTIFIKĀCIJAS NUMURS**
   1. SĢ2018/6
2. **PASŪTĪTĀJS** 
   1. VSIA “Slimnīca “Ģintermuiža””, Filozofu 69, Jelgava, LV-3008
3. **IEPIRKUMA PROCEDŪRAS VEIDS** 
   1. Atklāts konkurss
4. **IEPIRKUMA PRIEKŠMETS UN CPV KODS** 
   1. Elektroenerģijas piegāde saskaņā ar konkursa nolikuma (tālāk tekstā – nolikums) tehniskajā specifikācijā (nolikuma 1. pielikums) norādīto elektroenerģijas patēriņa prognozēto apjomu un iepirkuma līguma projektā (nolikuma 5. pielikums) minētajiem nosacījumiem.
   2. Iepirkuma priekšmetam atbilstošākais CPV kods – 09310000-5 "Elektrība".
   3. Plānotais elektroenerģijas iepirkuma apjoms ir 700 000 kWh.
5. **LĪGUMA DARBĪBAS LAIKS UN IZPILDES VIETA** 
   1. Līguma darbības laiks ir 12 (divpadsmit mēneši) no līguma noslēgšanas dienas.
   2. Līguma izpildes vieta: Filozofu iela 69, Jelgava, LV-3008.
6. **PIEDĀVĀJUMA IESNIEGŠANAS UN ATVĒRŠANAS VIETA, DATUMS, LAIKS UN KĀRTĪBA**
   1. Pretendents var iesniegt piedāvājumu tikai par visu iepirkuma priekšmetu kopumā. Piedāvājuma variantu iesniegšana nav atļauta. Piedāvājumu jāiesniedz elektroniski līdz 2018.gada 14. augustam plkst.10.00 (pēc Latvijas laika) EIS e-konkursu apakšsistēmā ([www.eis.gov.lv](http://www.eis.gov.lv)), izmantojot EIS e- konkursu apakšsistēmas piedāvātos rīkus, aizpildot EIS e-konkursu apakšsistēmā šī iepirkuma sadaļā ievietotās formas.
   2. Sagatavojot piedāvājumu, pretendents ievēro, ka:
      1. Pieteikums, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;
      2. Piedāvājums jāsagatavo tā, lai netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai.
   3. Pretendentu piedāvājumi, kas tiks saņemti ārpus EIS e-konkursu apakšsistēmas tiks atzīti par neatbilstoši iesniegtiem, tie netiek atvērti, un pasūtītājs tos nosūtīs atpakaļ iesniedzējam.
   4. Piedāvājumu atvēršanas sanāksme notiks Pasūtītāja administrācijas telpās 2.stāva 42.kabinetā Filozofu ielā 69, Jelgavā, tūlīt pēc piedāvājumu iesniegšanas termiņa beigām.
   5. Iesniegto piedāvājumu atvēršanas procesam var sekot līdzi tiešsaistes režīmā EIS sistēmas e-konkursu apakšsistēmā.
7. **IESNIEDZAMIE DOKUMENTI UN INFORMĀCIJA** 
   1. Pasūtītājs nodrošina brīvu un tiešu elektronisku pieeju atklāta konkursa nolikumam (turpmāk – nolikums) un visiem papildus nepieciešamajiem dokumentiem mājas lapā internetā www.gintermuiza.lv sadaļā „Iepirkumi” un Valsts reģionālās attīstības aģentūras uzturētajā tīmekļvietnē [www.eis.gov.lv](http://www.eis.gov.lv) EIS e-konkursu apakšsistēmā šā konkursa sadaļā, sākot no attiecīgā atklātā konkursa izsludināšanas brīža IUB tīmekļvietnē.
      1. Ieinteresētais piegādātājs EIS e-konkursu apakšsistēmā šā konkursa sadaļā var reģistrēties kā Nolikuma saņēmējs, ja tas ir reģistrēts Elektronisko iepirkumu sistēmā kā piegādātājs.[[1]](#footnote-1) Pretendenti ar nolikumu var iepazīties un lejupielādēt **līdz 2018.gada 14.augustam** **plkst. 10:00 (pēc Latvijas laika).**
      2. Ieinteresētajiem piegādātājiem EIS e-konkursu apakšsistēmā ir pieejami *Skaidrojumi un pamācība piegādātājiem -* [*http://paligs.eis.gov.lv/piegadatajiem/N\_0\_1.html*](http://paligs.eis.gov.lv/piegadatajiem/N_0_1.html)*.* Pretendents ir atbildīgs par piedāvājuma pareizu, precīzu un savlaicīgu iesniegšanu EIS e-konkursu apakšsistēmā šā konkursa sadaļā.
      3. Lejupielādējot konkursa dokumentus, Pretendents uzņemas atbildību sekot līdzi komisijas sniegtajai papildu informācijai, kas tiek publicēta slimnīcas mājaslapā [www.gintermuiza.lv](http://www.gintermuiza.lv) sadaļā „Iepirkumi” un Valsts reģionālās attīstības aģentūras uzturētajā tīmekļvietnē [www.eis.gov.lv](http://www.eis.gov.lv) EIS e-konkursu apakšsistēmā šā konkursa sadaļā.
      4. Pasūtītājs un ieinteresētie piegādātāji vai Pretendenti ar informāciju apmainās Publisko iepirkumu likumā noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai.
      5. Paziņojumu par iepirkuma dokumentācijas grozījumiem u.c. izmaiņām ieinteresētās personas, kas reģistrējušās kā Nolikuma saņēmēji, saņem uz norādītājām e-pasta adresēm.
      6. Ja ieinteresētais piegādātājs ir laikus pieprasījis papildu informāciju par konkursa dokumentos iekļautajām prasībām, komisija atbildi sniedz piecu darbdienu laikā no jautājuma saņemšanas dienas, bet ne vēlāk kā sešas dienas pirms piedāvājumu iesniegšanas termiņa beigām. Papildu informāciju komisija nosūta piegādātājam, kas uzdevis jautājumu, un vienlaikus ievieto šo informāciju pircēja profilā, kā arī EIS e-konkursu apakšsistēmā, kur ir pieejami šā konkursa dokumenti, norādot arī uzdoto jautājumu.
   2. Pretendents, lai apliecinātu, ka tas atbilst nolikumā noteiktajām pretendentu kvalifikācijas prasībām, saskaņā ar Publisko iepirkumu likuma 49. pantu kā sākotnējo pierādījumu drīkst iesniegt Eiropas vienoto iepirkuma procedūras dokumentu. To iesniedz arī par katru saistīto personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, un par katru pretendenta norādīto apakšuzņēmēju, kura sniedzamo pakalpojumu vērtība ir vismaz 10% (desmit procenti) no kopējās attiecīgā līguma vērtības, bet ja pretendents ir personu apvienība vai personālsabiedrība – par katru tās dalībnieku vai biedru. Eiropas vienotā iepirkumu procedūras dokumenta veidlapa pieejama tīmekļa vietnē [https://ec.europa.eu/growth/tools-databases/espd/filter?lang=lv#](https://ec.europa.eu/growth/tools-databases/espd/filter?lang=lv) Šajā nolikuma punktā noteiktajā gadījumā pretendentam kopā ar piedāvājumu nav jāiesniedz tie norādītie dokumenti, kuri nepieciešami kvalifikācijas prasību un izslēgšanas nosacījumu atbilstības pārbaudei.
8. **PRETENDENTU ATLASES DOKUMENTI UN KVALIFIKĀCIJAS PRASĪBAS**

8.1. Lai apliecinātu Pretendenta atbilstību konkursa nolikumā pretendentam izvirzītajām atlases prasībām, Pretendentam ir jāiesniedz sekojoši **atlases dokumenti:**

8.1.1. Pretendenta pieteikums dalībai konkursā, kas sagatavots atbilstoši nolikumam pievienotajai pieteikuma formai (**Pielikums Nr.2**) un ko parakstījusi Pretendenta pārstāvēt tiesīgā persona.

8.1.2. Apliecinājums, ka Pretendents ir reģistrēts Latvijas Republikas Uzņēmumu reģistrā vai citā pretendenta saimnieciskai darbībai atbilstošā reģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām. *Par Latvijā reģistrētiem pretendentiem Pasūtītājs iegūs informāciju valsts informācijas sistēmās. Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments (kopija), kas apliecina pretendenta reģistrāciju atbilstoši tās valsts normatīvo aktu prasībām. Ja attiecīgās valsts normatīvais regulējums neparedz reģistrācijas dokumenta izdošanu, tad pretendents pieteikumā (Pielikums Nr.1) norāda kompetento iestādi attiecīgajā valstī, kas var apliecināt reģistrācijas faktu.*

8.1.3. Apliecinājums, ka Sabiedrisko pakalpojumu regulēšanas komisija vai līdzvērtīga iestāde ārvalstī, ir iekļāvusi Pretendentu elektroenerģijas tirgotāju reģistrā *(jānorāda reģistrācijas numurs)*, un ka pretendents ir tiesīgs tirgot elektroenerģiju Latvijas teritorijā.

8.1.4. Apliecinājums, ka pretendentam ir noslēgts līgums ar sistēmas (tīkla) operatoru – A/S „Sadales tīkls” par sistēmas lietošanu, vai **vienošanās** starp pusēm par gatavību slēgt līgumu par sistēmas nepārtrauktu lietošanu uz termiņu, ne īsāku kā Nolikuma 4.4.punktā norādītajā līguma darbības laikā.

8.1.5. Apliecinājums, ka Pretendenta rīcībā ir pietiekami resursi, lai nodrošinātu Pasūtītāju ar vismaz 700 000 kWh elektroenerģijas 12 mēnešu periodā no līguma noslēgšanas brīža.

8.1.6. Apliecinājums, ka Pretendents nodrošinās Pasūtītājam elektroenerģijas piegādi nolikuma tehniskajā specifikācijā (Pielikums Nr.3) norādītajās piegādes adresēs un Nolikuma 5.1. punktā norādītajā līguma darbības laikā.

8.1.7. Ja Pretendents līguma izpildei piesaista apakšuzņēmējus, tad Pretendentam ir pienākums aizpildīt Nolikumam pievienoto Apakšuzņēmēju saraksta formu (Pielikums Nr.3). Apakšuzņēmēju sarakstā pretendentam jānorāda visi apakšuzņēmēji, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamās iepirkuma līguma daļas, to aprakstu un apjomu procentos no kopējās līgumcenas un atbildības sadalījumu. Papildus iesniedz apakšuzņēmēju apliecinājumus vai vienošanos par sadarbību, kas noslēgta starp pretendentu un apakšuzņēmēju, konkrētā līguma izpildei. Apakšuzņēmēja sniedzamo pakalpojumu kopējo vērtību nosaka atbilstoši Publisko iepirkumu likuma 63.panta trešajai daļai.

1. **FINANŠU piedāvājumS**
   1. **Finanšu-tehniskā piedāvājuma sagatavošana**
      1. Pretendents iesniedz finanšu-tehnisko piedāvājumu atbilstoši EIS e-konkursu apakšsistēmā šā konkursa sadaļā publicētajai veidlapai (Pielikums Nr.4), aizpildot atbilstošās Microsoft Word formas ailes- *“Plānotais elektroenerģijas apjoms 12 mēnešiem (kWh)”* un *“Piedāvātā cena par 1 kWh EUR bez PVN”*.
      2. Ailē *“Plānotais elektroenerģijas apjoms 12 mēnešiem (kWh)”* norādāms Nolikuma 4.3. punktā paredzētais elektroenerģijas iepirkuma apjoms. Ailē *“Piedāvātā cena par 1 kWh EUR bez PVN”* norādītajā cenā jāietver visas ar iepirkuma priekšmetu saistītās izmaksas, atlaides un piemaksas, maksa par balansēšanas pakalpojumu, kā arī visi nodokļi (izņemot pievienotās vērtības nodokli) un nodevas, ja tādas ir paredzētas, kā arī visi iespējamie riski, kas saistīti ar tirgus cenu svārstībām plānotajā līguma izpildes laikā. Elektroenerģijas cenā neietver obligātā iepirkuma komponentes un sistēmas pakalpojumu tarifus.
      3. Piedāvājuma cena ir jānorāda ar precizitāti 2 (divas) zīmes aiz komata.
      4. Pievienotās vērtības nodoklis (PVN) tiks apmaksāts atbilstoši Latvijas Republikas spēkā esošajos normatīvajos aktos noteiktajai kārtībai un noteiktajām likmēm.

**10. PIEDĀVĀJUMU VĒRTĒŠANA UN PIEDĀVĀJUMA IZVĒLES KRITĒRIJI**

## 10.1. Iepirkuma komisija piedāvājumus izvērtē slēgtā sēdē. Iepirkuma komisija pārbauda pretendentu atbilstību kvalifikācijas prasībām un piedāvājumu atbilstību un izvēlas piedāvājumu saskaņā ar noteiktajiem piedāvājuma izvērtēšanas kritērijiem. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.

## 10.2. Komisija līguma slēgšanas tiesības piešķir piedāvājumam ar viszemāko cenu no piedāvājumiem, kas atbilst Nolikuma prasībām.

10.3. Vērtējot viszemāko cenu, iepirkumu komisija ņems vērā pretendenta piedāvāto cenu par 1 kWh euro bez pievienotās vērtības nodokļa.

* 1. Piedāvājumu izvērtēšanu komisija veic 2 (divos) posmos, katrā nākamajā posmā vērtējot tikai tos piedāvājumus, kas nav noraidīti iepriekšējā posmā.
  2. **1.posms – Piedāvājuma noformējuma un pretendentu atlases dokumentu pārbaude.**

Komisija novērtē, vai piedāvājums ir noformēts atbilstoši nolikuma prasībām, vai ir iesniegti pretendentu atlases dokumenti atbilstoši nolikuma 8.punkta prasībām un vai atbilst pretendentam izvirzītajām kvalifikācijas prasībām. Ja piedāvājums neatbilst kādai no noformējuma prasībām, komisija lemj par piedāvājuma tālāku izskatīšanu. Ja pretendents neatbilst kādai no Nolikumā minētajām pretendentu atlases kvalifikācijas prasībām, un/vai nav iesniedzis kādu no dokumentiem, atbilstoši nolikuma 8.punkta un 9.punkta prasībām, komisija pretendentu izslēdz no turpmākās dalības konkursā un tā piedāvājumu tālāk neizskata.

* 1. **. 2.posms – Piedāvājuma ar viszemāko cenu noteikšana.** 
     1. Ja komisijai Pretendenta piedāvājums šķitīs nepamatoti lēts, tā pieprasīs pretendentam sniegt skaidrojumu par finanšu piedāvājumā piedāvāto cenu, ievērojot Publisko iepirkumu likuma 53.pantā minētos nosacījumus.
     2. Iepirkuma komisija nosaka piedāvājumu ar viszemāko piedāvāto cenu. Pretendentu, kura piedāvājums, salīdzinot un izvērtējot iesniegtos piedāvājumus, noteikts kā piedāvājums ar viszemāko cenu, atzīs par pretendentu, kuram būtu piešķiramas līguma slēgšanas tiesības.
     3. Ja pirms tam, kad pieņemts lēmums par iepirkuma līguma slēgšanas tiesību piešķiršanu, iepirkumu komisija konstatē, ka vismaz divu piedāvājumu novērtējums atbilstoši izraudzītajam Piedāvājuma izvēles kritērijam ir vienāds, tā izvēlas Piedāvājumu, kuru iesniedzis Pretendents, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku). Ja neviens no Pretendentiem nav nacionāla līmeņa darba devēju organizācijas biedrs un nav noslēdzis koplīgumu ar arodbiedrību, kas ir nacionāla līmeņa arodbiedrības biedre vai arī tādi ir abi Pretendenti, tad uzvarētājs tiks noteikts veicot izlozi Pretendentu klātbūtnē.
     4. Ja pretendents, kuram konkursā būtu piešķiramas līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases prasībām, kas noteiktas Nolikuma 8.punktā, komisija pirms lēmuma pieņemšanas par iepirkuma līguma slēgšanas tiesību piešķiršanu konkursā, pieprasa pretendentam iesniegt dokumentus, kas apliecina pretendenta atbilstību pretendenta atlases prasībām.
  2. **Lēmuma pieņemšana**
     1. **Komisija pretendenta, kuram būtu piešķiramas līguma slēgšanas tiesības, izslēgšanas gadījumu pārbaudi veic PIL 42.panta noteiktajā kārtībā.** Lai pārbaudītu, vai Latvijā reģistrēts vai pastāvīgi dzīvojošs pretendents vai/un zemāk minētās personas nav izslēdzams no dalības konkursā, pasūtītājs, izmanto Ministru kabineta noteikto informācijas sistēmu, Ministru kabineta noteiktajā kārtībā. Šīs prasības ir attiecināmas arī uz:
        1. personālsabiedrības biedru, ja pretendents ir personālsabiedrība (*izņemot PIL 42.panta pirmās daļas 8.punktu*);
        2. pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai konkursa dokumentos noteiktajām prasībām (*izņemot PIL 42.panta pirmās daļas 8.punktu*).
        3. pretendenta norādīto apakšuzņēmēju, kura sniedzamo pakalpojumu vērtība ir vismaz 10 procenti no kopējās piegādes līguma vērtības (*izņemot PIL 42.panta pirmās daļas 1. un 8.punktu*).
     2. Lai pārbaudītu, vai uz Latvijā reģistrēta pretendenta valdes vai padomes locekli, pārstāvēt tiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, un kura ir reģistrēta vai pastāvīgi dzīvo ārvalstī, vai uz ārvalstī reģistrētu vai pastāvīgi dzīvojošu pretendentu, vai nolikuma 10.7.1. punktā minēto personu, kas reģistrēta vai pastāvīgi dzīvo ārvalstī, nav attiecināmi PIL 42.panta pirmajā daļā noteiktie izslēgšanas nosacījumi, pasūtītājs, izņemot PIL 42.panta vienpadsmitajā daļā minēto gadījumu, pieprasa, lai pretendents iesniedz attiecīgās kompetentās institūcijas izziņu, kas apliecina, ka uz Latvijā reģistrēta pretendenta valdes vai padomes locekli, pārstāvēt tiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, un kura ir reģistrēta vai pastāvīgi dzīvo ārvalstī, vai uz pretendentu, vai nolikuma 10.7.1.punktā minēto personu neattiecas PIL 42.panta pirmajā daļā minētie gadījumi. Ja par valdes vai padomes locekli, pārstāvēt tiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, atbilstoši pretendenta vai nolikuma 10.7.1.punktā minētās personas reģistrācijas valsts normatīvajiem aktiem nevar būt persona, uz kuru ir attiecināmi 42.panta pirmajā daļā noteiktie izslēgšanas nosacījumi, pretendents ir tiesīgs izziņas vietā iesniegt attiecīgu skaidrojumu. Termiņu skaidrojuma vai izziņas iesniegšanai komisija nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto skaidrojumu vai izziņu, komisija to izslēdz no dalības konkursā. Ja pasūtītājs no skaidrojuma negūst pārliecību, ka uz attiecīgajām personām nav attiecināmi PIL 42.panta pirmajā daļā noteiktie izslēgšanas nosacījumi, tas ir tiesīgs pieprasīt iesniegt par attiecīgajām personām kompetento institūciju izziņas.
     3. Komisija pieprasa, lai pretendents nomaina apakšuzņēmēju, kura sniedzamo pakalpojumu vērtība ir vismaz 10 procenti no kopējās publiska piegādes līguma vērtības, ja tas atbilst nolikuma minētajam izslēgšanas gadījumam, un personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai konkursa dokumentos noteiktajām prasībām, ja tā atbilst nolikumā minētajam izslēgšanas gadījumam. Ja pretendents 10 darbdienu laikā pēc pieprasījuma izsniegšanas vai nosūtīšanas dienas neiesniedz dokumentus par jaunu paziņojumā par līgumu vai konkursa dokumentos noteiktajām prasībām atbilstošu apakšuzņēmēju vai personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai konkursa dokumentos noteiktajām prasībām, pasūtītājs izslēdz pretendentu no dalības konkursā.
     4. Ja komisija konstatē, ka uz pretendentu, kuram atbilstoši Nolikumā noteiktajām prasībām būtu piešķiramas līguma slēgšanas tiesības, neattiecas minētie izslēgšanas nosacījumi un, ka nav tādu apstākļu, kuri tam/tiem liegtu piedalīties konkursā saskaņā ar Publisko iepirkumu likuma prasībām, tad **pretendents tiek atzīts par konkursa uzvarētāju.**
     5. Ja komisija pretendentam, kuram atbilstoši Nolikumā noteiktajām prasībām būtu piešķiramas līguma slēgšanas tiesības, konstatē Nolikumā noteikto pretendentu izslēgšanas nosacījumu esamību, **pretendents tiek izslēgts** no dalības konkursā un komisija izvērtē nākamā pretendenta, kuram atbilstoši Nolikumā noteiktajām prasībām būtu piešķiramas līguma slēgšanas tiesības.

1. **KOMISIJAS TIESĪBAS UN PIENĀKUMI**
   1. Lemt par iepirkuma līguma slēgšanu vai iepirkuma procedūras izbeigšanu vai pārtraukšanu.
   2. Izdarīt grozījumus iepirkuma procedūras dokumentos.
   3. Nepieciešamības gadījumā pieaicināt ekspertus.
   4. Pieprasīt, lai pretendents precizē informāciju par savu piedāvājumu, ja tas nepieciešams pretendentu atlasei, kā arī piedāvājumu vērtēšanai un salīdzināšanai.
   5. Informēt visus pretendentus par lēmumu slēgt iepirkuma līgumu vai izbeigt (pārtraukt) iepirkumu 3 (triju) darbadienu laikā.
   6. Pēc ieinteresētā piegādātāja pieprasījuma sniegt papildu informāciju par nolikumu.
   7. Komisija ir tiesīga prasīt, lai pretendents – personu apvienība, attiecībā, uz kuru pieņemts lēmums slēgt līgumu, pēc savas izvēles izveidojas atbilstoši noteiktam juridiskam statusam (piemēram, pilnsabiedrībai) vai noslēdz sabiedrības līgumu atbilstoši Civillikuma 2241. – 2280. pantam, vienojoties par apvienības dalībnieku atbildības sadalījumu, ja Komisijas ieskatā tas būs nepieciešams iepirkuma līguma noteikumu sekmīgai izpildei.
   8. Ja ar pretendentu, kurš konkrētā līguma izpildei balstās uz saistītās personas iespējām, lai pierādītu atbilstību pretendentu kvalifikācijas prasībām, tiks nolemts slēgt iepirkuma līgumu, tad saistītajai personai būs kopā ar pretendentu jāuzņemas solidāra atbildība par iepirkuma līguma saistību izpildi.
2. **PRETENDENTA TIESĪBAS**
   1. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
   2. Pretendents, iesniedzot piedāvājumu, var pieprasīt apliecinājumu tam, ka piedāvājums saņemts, turklāt ar norādi par piedāvājuma saņemšanas laiku.
   3. Ieinteresētais piegādātājs ir tiesīgs pieprasīt papildu informāciju par nolikumu, ja pieprasījums Komisijai iesniegts laikus, ņemot vērā, ka Komisija nav tiesīga sniegt papildu informāciju vēlāk kā 6 (sešas) kalendārās dienas pirms piedāvājumu iesniegšanas termiņa beigām (e-pasts: [slimnica@gintermuiza.lv](mailto:slimnica@gintermuiza.lv); fakss:63007126; adrese –VSIA “Slimnīca “Ģintermuiža”” iepirkuma komisijai, Filozofu 69, Jelgavā, LV-3008), pieprasījumā norādot iepirkuma numuru un konkursa nosaukumu.
   4. Pretendentam vai tā pārstāvim ir tiesības piedalīties piedāvājumu atvēršanas sanāksmē.
   5. Persona, kura ir vai ir bijusi ieinteresēta iegūt tiesības noslēgt iepirkuma līgumu vai pretendē uz iepirkuma līguma slēgšanas tiesību piešķiršanu un kura saistībā ar iepirkuma procedūru, uzskata, ka ir aizskartas tās tiesības vai ir iespējams šo tiesību aizskārums, ko rada varbūtējs Eiropas Savienības normatīvo aktu vai citu normatīvo aktu pārkāpums, ir tiesīga iesniegt iesniegumu par kandidātu vai pretendentu atlases noteikumiem, tehniskajām specifikācijām un citām prasībām, kas attiecas uz konkrēto iepirkuma procedūru, vai par pasūtītāja vai iepirkuma komisijas darbību iepirkuma procedūras laikā, Publisko iepirkumu likuma 68.panta 2.daļas noteiktā kārtībā.
3. **CITI NOTEIKUMI**
   1. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk. nolikumā iekļautā informācija.
   2. Pretendenta iesniegtais piedāvājums ir pierādījums, ka pretendents:
      1. ir iepazinies ar nolikumu;
      2. ir sapratis un pieņēmis nolikuma noteikumus, un tie nenostāda pretendentu neizdevīgā stāvoklī attiecībā pret pārējiem pretendentiem.
   3. Iesniegtie piedāvājumi netiek atdoti atpakaļ pretendentiem.
   4. Par piedāvājuma izstrādāšanu un iesniegšanu atlīdzība nav paredzēta.
   5. Strīdus un domstarpības starp pasūtītāju un pretendentiem risina sarunu ceļā. Ja sarunu rezultātā puses nespēj vienoties, strīdus izskata Latvijas Republikas normatīvajos aktos noteiktajā kārtībā.

***Pielikumi:***

*1.pielikums – tehniskā specifikācija;*

*2.pieteikums - pieteikums dalībai konkursam (atsevišķa datne);*

*3.pielikums – piesaistīto apakšuzņēmēju saraksts (atsevišķa datne);*

*4.pielikums – finanšu piedāvājuma forma (atsevišķa datne);*

*5.pielikums – līguma projekts*.

Iepirkuma komisijas priekšsēdētājs Indra Breska

**Pielikums Nr.1**

Atklāta konkursa

Nr. SĢ2018/6

Nolikumam

TEHNISKĀ SPECIFIKĀCIJA

1. Prognozējamais iepērkamās elektroenerģijas patēriņš līguma darbības periodā ir 700 000 kWh.
2. Elektroenerģiju patērējošo objektu saraksts, adreses, patēriņš un cita informācija:

|  |  |  |  |  |  |  |
| --- | --- | --- | --- | --- | --- | --- |
| Nr. p. k. | | Elektroenerģijas piegādes laika zonas | | | Prognozējošais elektroenerģijas patēriņš (kWh) Līguma izpildes periodā – 12 mēneši | |
| 1. | | **Viena laika zona** (visas dienas, 24 stundas) | | | 700 000 | |
| Patērētās elektroenerģijas sadalījums pa transformatoru stacijām | | | | | | |
| N. p. k. | TP adrese | | Ievada aizsardzības automāta strāvas lielums (A) | Fāžu skaits | | 2017/2018.g. patēriņš (01.06.2017- 31.05.2018 (kWh) |
| 1. | TP-1058; Jelgava, Filozofu 69E | | 400 | 3 | | 317 615 |
| 2. | TP- 1059; Jelgava, Filozofu 69D | | 400 | 3 | | 281 450 |
| 3. | TP- 1016; Jelgava, Filozofu 69F | | 160 | 3 | | 74 692 |

VSIA “Slimnīca “Ģintermuiža”” elektrību patērējošie objekti

|  |  |  |
| --- | --- | --- |
| **Adrese** | **Objekta tips** | **Skaitītāja Nr.** |
| Filozofu iela 69, Jelgava | SLIMNĪCAS KORPUSS | 209352 |
| Filozofu iela 69, Jelgava | SLIMNĪCAS KORPUSS | 268126 |
| Filozofu iela 69, Jelgava | SLIMNĪCAS KORPUSS 1-2 REZERVE | 01249744 |
| Filozofu iela 69, Jelgava | SLIMNĪCAS KORPUSS 1-2 REZERVE | 01249744 |
| Filozofu iela 69, Jelgava | SLIMNĪCAS KORPUSS 1-2 REZERVE | 01249744 |
| Filozofu iela 69, Jelgava | SLIMNĪCAS KORPUSS (REZERVE) | 01217966 |
| Filozofu iela 69, Jelgava | SLIMNĪCAS KORPUSS | 01072769 |
| Filozofu iela 69, Jelgava | SLIMNĪCAS KORPUSS | 01072769 |
| Filozofu iela 69, Jelgava | SLIMNĪCAS KORPUSS | 01072769 |
| Filozofu iela 69, Jelgava | DISPANSERS | 72089800 |
| Filozofu iela 69, Jelgava | KANALIZĀCIJAS SŪKŅU AKA | 71630507 |
| Filozofu iela 69-1, Jelgava | DZĪVOKLIS | 110969 |
| Kārklu iela 67, Jelgava | SLIMNĪCAS ĒKA | 01607519 |

**Pielikums Nr.5**

Atklāta konkursa

Nr. SĢ2018/6

Nolikumam

**LĪGUMS Nr. \_\_\_\_\_\_\_\_\_\_\_\_\_\_\_\_\_\_**

*Elektroenerģijas piegāde slimnīcai “Ģintermuiža”*

2018.gada .............................. Jelgava

**VSIA “Slimnīca “Ģintermuiža””**, reģ. Nr. 40003407396, tās valdes locekļa Artūra Bērziņa personā, kurš darbojas uz statūtu pamata, turpmāk tekstā - PIRCĒJS, no vienas puses, un **<Piegādātāja nosaukums>,**reģ.Nr. \_\_\_\_\_\_\_\_\_\_, tā *<amats vārds uzvārds>* personā, kurš darbojas uz statūtu pamata,turpmāk tekstā - PIEGĀDĀTĀJS, no otras puses,

abi kopā un katrs atsevišķi turpmāk tekstā – PUSES, pamatojoties uz atklātākonkursa *„Elektroenerģijas piegāde slimnīcai “Ģintermuiža””* (Id.Nr. SĢ2018/6) rezultātiem, noslēdz iepirkuma līgumu, turpmāk tekstā – LĪGUMS, par turpmāk minēto:

**1. LĪGUMA PRIEKŠMETS**

1.1. LĪGUMA priekšmets ir **elektroenerģijas piegāde** (pārdošanas izpratnē) un saskaņā ar šī LĪGUMA noteikumiem PIEGĀDĀTĀJS pārdod, bet PIRCĒJS pērk elektroenerģiju Līguma 1.2.punktā minēto elektroenerģiju patērējošo objektu vajadzībām un samaksā par to. Elektroenerģijas tirdzniecība ietver rēķinu izrakstīšanu, maksājumu iekasēšanu un apstrādi, un citas darbības, kas saistītas ar elektroenerģijas tirdzniecību. Elektroenerģijas tirdzniecība neietver elektroenerģijas pārvadi un sadali.

1.2. Elektroenerģijas patērējošie objekti ir norādīti atklāta konkursa *„Elektroenerģijas piegāde slimnīcai “Ģintermuiža””* (Id.Nr. SĢ2018/6) pielikumā Nr.1 ”Tehniskā specifikācija” (Līguma pielikums Nr.1).

1.3. PIEGĀDĀTĀJS pārdod elektroenerģiju saskaņā ar iepirkuma nolikumā noteiktajām prasībām un PIEGĀDĀTĀJA iesniegto piedāvājumu šim iepirkumam.

1.4. Ja Pircējs un Sadales sistēmas operātors, domstarpību risināšanā konstatē nepieciešamību pieaicināt PIEGĀDĀTĀJU, tad tas tiek pieaicnāts.

**2. L**Ī**GUMA TERMIŅŠ UN TĀ** **IZPILDES KĀRT**Ī**BA**

2.1. LĪGUMS stājas spēkā no tā abpusējas parakstīšanas dienas. Elektroenerģijas tirdzniecības periods ir no \_\_\_\_\_\_\_\_\_\_\_\_\_ līdz \_\_\_\_\_\_\_\_\_\_\_ (12 mēneši), ievērojot 2.2. punkta noteikumu.

2.2. Lai PIEGĀDĀTĀJS varētu izpildīt LĪGUMU, ir nepieciešams spēkā esošs sistēmas pakalpojumu līgums starp PIRCĒJU un elektroenerģijas sistēmas operatoru, kura tīklam ir pieslēgtas PIRCĒJA elektroietaises.

**3. ELEKTROENERĢIJAS CENA UN NORĒĶINU KĀRTĪBA**

3.1. Cena, par kādu PIEGĀDĀTĀJS pārdod un PIRCĒJS pērk elektroenerģiju, noteikta saskaņā ar atklātā konkursa rezultātiem **....... EUR par 1 kWh**. Cenā tiek ietvertas visas ar iepirkuma priekšmetu saistītās izmaksas, atlaides un piemaksas, maksa par balansēšanas pakalpojumu, kā arī visi nodokļi (izņemot pievienotās vērtības nodokli) un nodevas, ja tādas ir paredzētas, kā arī visi iespējamie riski, kas saistīti ar tirgus cenu svārstībām plānotajā līguma izpildes laikā. Elektroenerģijas cena neietver obligātā iepirkuma komponentes un sistēmas pakalpojumu tarifus, ko PIRCĒJS apmaksā papildus saskaņā ar sistēmas pakalpojumu līguma un šī LĪGUMA noteikumiem.

3.2. Norēķini par elektroenerģiju notiek reizi mēnesī par PIRCĒJA faktiski patērēto elektroenerģijas apjomu atbilstoši komercuzskaites mēraparātu rādījumiem. Komercuzskaites mēraparātu rādījumu nodošanas kārtība un ar to saistītie jautājumi tiek noteikti sistēmas pakalpojumu līgumā.

3.3. PIEGĀDĀTĀJS izraksta un nosūta PIRCĒJAM rēķinu par iepriekšējā mēnesī patērēto elektroenerģiju pēc PIRCĒJA faktiski patērētā elektroenerģijas apjoma 10 (desmit) kalendāro dienu laikā pēc komercuzskaites mēraparāta rādījumu saņemšanas.

3.4. PIRCĒJS samaksā rēķinu 15 (piecpadsmit) dienu laikā pēc tā saņemšanas.

3.5. Rēķina saņemšanas veids ir elektroniski uz PIRCĒJA e-pasta adresi [slimnica@gintermuiza.lv](mailto:slimnica@gintermuiza.lv). Rēķins tiks uzskatīts par saņemtu nākamajā darba dienā pēc tā nosūtīšanas uz šajā punktā norādīto e-pasta adresi.

3.6. PIRCĒJS deleģē PIEGĀDĀTĀJU PIRCĒJA vārdā norēķināties ar Sistēmas operatoru par tā sniegtajiem sistēmas pakalpojumiem, palīgpakalpojumiem un obligātā iepirkuma komponentēm. Maksu par sistēmas pakalpojumiem, palīgpakalpojumiem un obligātā iepirkuma komponentēm PIEGĀDĀTĀJS ietver PIRCĒJAM izrakstītajā rēķinā par elektroenerģijuun PIRCĒJS to apmaksā vienlaicīgi ar maksu par elektroenerģiju.

**4. PUŠU SAVSTARPĒJĀS SAIST**Ī**BAS UN ATBILD**Ī**BA**

4.1. PUSES apņemas ievērot Elektroenerģijas tirgus likuma, Enerģētikas likuma, Ministru kabineta noteikumus "Elektroenerģijas tirdzniecības un lietošanas noteikumi" un citu Latvijas Republikā spēkā esošo normatīvo aktu prasības.

4.2. PIRCĒJA pienākumi un tiesības:

4.2.1. nekavējoties informēt PIEGĀDĀTĀJU, ja līdz kārtējā mēneša 15.datumam nav saņemts rēķins par iepriekšējā mēnesī patērēto elektroenerģiju;

4.2.2. pilnā apjomā apmaksāt PIEGĀDĀTĀJA izrakstītos rēķinus 15 (piecpadsmit) kalendāro dienu laikā pēc tā saņemšanas. Rēķina apmaksas datums ir pilnas rēķinā norādītās maksājuma summas ieskaitīšanas diena PIEGĀDĀTĀJA bankas kontā. Ja termiņa pēdējā diena ir brīvdiena, tad pēdējā samaksas diena ir nākamā darba diena. No saņemtajām summām PIEGĀDĀTĀJS vispirms dzēš līgumsodu (ja tāds ir), parādu par saņemto elektroenerģiju (ja tāds ir) un atlikušo summu ieskaita kārtējā maksājuma veikšanai;

4.2.3. 10 (desmit) dienu laikā rakstveidā informēt PIEGĀDĀTĀJU par PIRCĒJA juridiskā statusa, nosaukuma, adreses u.c. rekvizītu maiņu, kā arī piederošo objektu, kuriem tiek piegādāta elektroenerģija, īpašuma vai lietošanas tiesību izmaiņām. Šāds rakstisks paziņojums pēc PIEGĀDĀTĀJA akcepta kļūst par šī līguma neatņemamu sastāvdaļu.

4.2.4. saņemt balansēšanas pakalpojumu Latvijas Republikas normatīvajos aktos noteiktajā kārtībā;

4.2.5. saņemt no PIEGĀDĀTĀJA Latvijas Republikas normatīvajos aktos noteikto informāciju, kas saistīta ar elektroenerģijas pārdošanu PIRCĒJAM.

4.2.6. iesniegt PIEGĀDĀTĀJAM pretenziju par PIEGĀDĀTĀJA izrakstīto rēķinu 10 (desmit) kalendāro dienu laikā no rēķina izrakstīšanas dienas. Pretenzijas iesniegšana neatbrīvo PIRCĒJU no pienākuma veikt rēķinā norādītās summas apmaksu pilnā apmērā LĪGUMĀ norādītajā termiņā. Ja pretenzija tiek atzīta par pamatotu, tiek veiktas rēķina korekcijas un galīgie norēķini starp PUSĒM.

4.3. PIEGĀDĀTĀJA pienākumi un tiesības;

4.3.1. PIEGĀDĀTĀJAM ir tiesības saņemt no Sistēmas operatora informāciju par līgumā starp PIRCĒJU un Sistēmas operatoru noteiktajām cenām līguma 3.6.punktā noteiktajiem pakalpojumiem.

4.3.2. PIEGĀDĀTĀJS PIRCĒJAM nosūtāmajā rēķinā ietver maksu par sistēmas pakalpojumiem, palīgpakalpojumiem un obligātā iepirkuma komponentēm.

4.3.3. PIEGĀDĀTĀJS ir tiesīgs pieprasīt no PIRCĒJA avansa maksājumu 1 (viena) mēneša vidējā maksājuma apmērā šādos gadījumos:

4.3.3.1. ja PIRCĒJS ir nokavējis PIEGĀDĀTĀJA izrakstīta rēķina apmaksu;

4.3.3.2. ja PIRCĒJS Latvijas Republikas tiesību aktos noteiktā kārtībā atzīts par maksātnespējīgu.

4.3.4. Ja PIEGĀDĀTĀJS savlaicīgi nesaņem komercuzskaites mēraparātu rādījumus, tam ir tiesības izrakstīt rēķinu pēc visu iepriekšējo mēnešu, taču ne vairāk kā pēdējo 12 (divpadsmit) mēnešu, vidējā patēriņa. Ja PIRCĒJS ir apmaksājis rēķinu pēc iepriekšējo mēnešu vidējā patēriņa, tad PIEGĀDĀTĀJS pēc komercuzskaites mēraparātu rādījumu par faktisko patēriņu saņemšanas veic pārrēķinu.

4.3.5. ja pirms rēķina izrakstīšanas un nosūtīšanas PIRCĒJS ir veicis avansa maksājumus saskaņā ar Līguma 4.3.3.punktu, tad PIEGĀDĀTĀJS samazina nosūtāmā rēķina maksājamās summas apmēru par avansā samaksāto summu.

4.4. Ja PUSĒM rodas domstarpības par zaudējumu rašanās cēloni un apjomu, PUSES vienojas par neatkarīga eksperta pieaicināšanu, kura pakalpojumus sedz vainīgā puse.

4.5. Ja PIEGĀDĀTĀJS līdz kārtējā mēneša 15. datumam nav saņēmis paziņojumu no PIRCĒJA par rēķina nesaņemšanu, tiek uzskatīts, ka PIRCĒJS savlaicīgi saņēmis rēķinu.

4.6. Ja pretenzija par PIEGĀDĀTĀJA izrakstīto rēķinu netiek iesniegta PIEGĀDĀTĀJAM LĪGUMA 4.2.7.punktā noteiktajā termiņā, tiek uzskatīts, ka PIRCĒJAM nav pretenziju par PIEGĀDĀTĀJA izrakstīto rēķinu.

4.7.Vainīgā PUSE ir atbildīga otrai PUSEI par tiešajiem zaudējumiem, kas vainīgās PUSES vainas dēļ LĪGUMA neizpildes vai nepienācīgas izpildes gadījumā radušies otrai PUSEI.

4.8. PIEGĀDĀTĀJS nav atbildīgs PIRCĒJAM par to, ka tam nav iespējams pārdot elektroenerģiju sakarā ar to, ka PIRCĒJAM nav spēkā esoša sistēmas pakalpojumu līguma vai sistēmas operators nesniedz PIRCĒJAM sistēmas pakalpojumus no PIEGĀDĀTĀJA neatkarīgu iemeslu dēļ.

4.9. PUSES apņemas neizpaust konfidenciālu informāciju, jeb informāciju, kura nav vispārpieejama par otru pusi un LĪGUMU bez otras puses rakstiskas atļaujas, izņemot gadījumus, kad atbilstoši apkopota informācija tiek sniegta tirgus darbības nodrošināšanai, rēķinu izrakstīšanai, kredītu kontrolei, parādu piedziņai, kā arī citus gadījumus, kad informācijas izpaušanu pieprasa piemērojamie tiesību akti

4.10. PIRCĒJS pilnvaro PIEGĀDĀTĀJU informēt Sistēmas operatoru par 3.6.punktā noteikto deleģējumu, kā arī saņemt no Sistēmas operatora informāciju par Sistēmas pakalpojumu līgumā noteiktajām maksām Sistēmas pakalpojumiem un Palīgpakalpojumiem, kā arī par Obligātā iepirkuma komponentēm;

4.11. PIEGĀDĀTĀJA izrakstītajos rēķinos, kas sagatavoti elektroniski, personas paraksts tiek aizstāts ar tā elektronisko apliecinājumu (autorizāciju). Elektroniski sagatavotie rēķini tiek nosūtīti PIRCĒJAM saskaņā ar LĪGUMA 3.5.punktu.

**5. DOMSTARP**Ī**BAS UN STR**Ī**DI**

5.1. Visas pretenzijas un strīdus, kas var rasties LĪGUMA izpildes laikā, PUSES risinās savstarpēju pārrunu ceļā. Strīdi, par kuriem nav panākta vienošanās pārrunu ceļā, tiks izskatīti Latvijas Republikas normatīvajos aktos noteiktajā kārtībā.

**6. NEP**Ā**RVARAMA VARA**

6.1. PUSES nav atbildīgas par LĪGUMĀ noteikto saistību pilnīgu vai daļēju neizpildi, ja tā radusies tādu apstākļu dēļ, kurus PUSES nevar paredzēt LĪGUMA slēgšanas brīdī, kā arī pārvarēt vai novērst, t.sk. dabas stihijas, ugunsgrēka, militārās akcijas vai blokādes dēļ (tālāk tekstā – nepārvaramas varas apstākļi).

6.2. Puse, kura nevar izpildīt LĪGUMĀ noteiktās saistības nepārvaramas varas apstākļu dēļ, nekavējoties, ne vēlāk kā 5 (piecu) kalendāro dienu laikā, skaitot no dienas, kad nepārvaramas varas apstākļi iestājušies, par to paziņo otrai pusei. Pretējā gadījumā pusei nav tiesību atsaukties uz nepārvaramas varas apstākļiem kā uz atbrīvošanas no atbildības pamatu.

6.3. Nepārvaramas varas apstākļu gadījumā LĪGUMĀ noteikto saistību izpildes termiņš automātiski pagarinās par laiku, kas vienāds ar nepārvaramas varas apstākļu darbības laiku.

6.4. Ja nepārvaramas varas apstākļi turpinās ilgāk nekā 1 (vienu) mēnesi un būtiski ietekmē jebkuras no pusēm spēju izpildīt LĪGUMĀ noteiktās saistības, tad otrai pusei ir tiesības vienpusēji atkāpties no LĪGUMA, rakstiski par to paziņojot otrai pusei. Šādā gadījumā PUSES līdz LĪGUMA izbeigšanai veic savstarpējos norēķinus.

6.5. Nepārvaramas varas apstākļu iestāšanās faktu puse, kura nevar izpildīt LĪGUMĀ noteiktās saistības, pierāda ar kompetentas valsts vai pašvaldību institūcijas izdotu dokumentu.

**7. LĪGUMA NOTEIKUMU GROZĪŠANA, TĀ DARBĪBAS PĀRTRAUKŠANA**

7.1. LĪGUMAdarbības laikāPUSESdrīkst veiktLĪGUMAgrozījumus, ievērojot Publisko iepirkuma likuma 61.pantā noteiktos gadījumus.

7.2. PIRCĒJS ir tiesīgs jebkurā laikā vienpusēji atkāpties no LĪGUMA, par to vismaz 21 (divdesmit vienu) dienu pirms attiecīgā mēneša beigām rakstiski brīdinot PIEGĀDĀTĀJU šādos gadījumos:

* + - * 1. 7.2.1. ja PIEGĀDĀTĀJSnenodrošina elektroenerģijas piegādi kādā no objektiem, kas norādīti pielikumā Nr. 1.

7.2.2. ja PIEGĀDĀTĀJS piegādā elektroenerģiju par augstākām cenām kā norādīts PIEGĀDĀTĀJA piedāvājumā.

* + 1. 7.2.3. ja PASŪTĪTĀJS konstatē kādu no Publisko iepirkumu likuma 64.panta nosacījumiem.

7.3. PIEGĀDĀTĀJS ir tiesīgs pārtraukt pārdot elektroenerģiju PIRCĒJAM, par to vismaz 21 (divdesmit vienu) dienu pirms attiecīgā mēneša beigām rakstiski brīdinot PIRCĒJU, un vienpusēji atkāpties no LĪGUMA, ja:

7.3.1. PIRCĒJAM nav spēkā vai spēku zaudējis līguma 2.2.punktā minētais sistēmas pakalpojumu līgums, bez iepriekšēja brīdinājuma ar vienpusēju rakstveida paziņojumu;

7.3.2. ja PIRCĒJS nav apmaksājis vairāk kā vienu no PIEGĀDĀTĀJA izrakstītajiem rēķiniem, un šāda saistību neizpilde turpinās 30 (trīsdesmit) dienas pēc tam, kad PIEGĀDĀTĀJS par to ir rakstiski brīdinājis PIRCĒJU.

7.4. Izbeidzot LĪGUMU 7.2. vai 7.3.punktā noteiktajā gadījumā, PIRCĒJS samaksā PIEGĀDĀTĀJA iesniegtos rēķinus par patērēto elektroenerģiju līdz LĪGUMA izbeigšanās brīdim.

**8. LĪGUMA IZPILDĒ IESAISTĪTĀ PERSONĀLA UN APAKŠUZŅĒMĒJU NOMAIŅA UN JAUNA PERSONĀLA UN APAKŠUZŅĒMĒJU PIESAISTE** *(ja attiecināms)*

8.1. Konkursā izraudzītais pretendents (*PIEGĀDĀTĀJS)* nav tiesīgs bez saskaņošanas ar pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus LĪGUMA izpildē.

8.2. Piedāvājumā norādītā personāla nomaiņa pieļaujama tikai LĪGUMA noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai LĪGUMA noteikumos norādītajos gadījumos un gadījumos, kad piedāvātais personāls neatbilst konkursa dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.

8.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

8.3.1. piedāvātais apakšuzņēmējs neatbilst konkursa dokumentos apakšuzņēmējiem izvirzītajām prasībām;

8.3.2. tiek nomainīts apakšuzņēmējs, uz kura iespējām konkursā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un konkursa dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu konkursā izraudzītais pretendents atsaucies, apliecinot savu atbilstību konkursā noteiktajām prasībām, vai tas atbilst PIL 42.panta pirmajā daļā minētajiem pretendentu izslēgšanas gadījumiem.

8.3.3. piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās līguma vērtības, atbilst PIL 42.panta pirmajā daļā minētajiem pretendentu izslēgšanas gadījumiem.

8.3.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši konkursa dokumentos noteiktajiem piedāvājuma izvērtēšanas kritērijiem.

8.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši konkursa dokumentos noteiktajiem piedāvājuma izvērtēšanas kritērijiem.

8.5. Pārbaudot jaunā apakšuzņēmēja atbilstību, pasūtītājs piemēro PIL 42.panta pirmās daļas noteikumus. PIL 42.panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.

8.6. Pasūtītājs pieņem lēmumu atļaut vai atteikt konkursā izraudzītā pretendenta (*PIEGĀDĀTĀJA*) personāla vai apakšuzņēmēju nomaiņu vai jaunu apakšuzņēmēju iesaistīšanu LĪGUMA izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šā panta noteikumiem

**9. VISPĀRĒJIE NOTEIKUMI**

9.1. LĪGUMS stājas spēkā ar tā abpusējas parakstīšanas brīdi un ir spēkā līdz pilnīgai LĪGUMA saistību izpildei.

9.2. LĪGUMS var tikt papildināts ar pielikumiem pēc PUŠU rakstiskas savstarpējas vienošanās. Jebkurš LĪGUMA pielikums ir tā neatņemama sastāvdaļa. Visi papildinājumi un grozījumi LĪGUMA tekstā izdarāmi rakstiski un ir spēkā tikai pēc to abpusējas parakstīšanas.

9.3. Neviena no Pusēm nav tiesīga bez otras Puses rakstiskas piekrišanas nodot kādu no šajā līgumā paredzētajām saistībām vai tās izpildi trešajām personām, izņemot gadījumus, kad Puses saistības pārņem tās likumīgais tiesību pārņēmējs.

9.4. Tās PUŠU attiecības, kuras nav atrunātas LĪGUMĀ, tiek regulētas saskaņā ar Latvijas Republikā spēkā esošajiem normatīvajiem aktiem.

9.6. LĪGUMS un tā pielikumi sastādīti 2 (divos) eksemplāros, no kuriem viens glabājas pie PIRCĒJA, bet otrs – pie PIEGĀDĀTĀJA. Abiem eksemplāriem ir vienāds juridiskais spēks.

**10. PUŠU ADRESES UN REKVIZ**Ī**TI**

|  |  |
| --- | --- |
| **PIRCĒJS:** | **PIEGĀDĀTĀJS:** |
| |  | | --- | | VSIA “Slimnīca “Ģintermuiža”” | | Filozofu 69, Jelgava, LV3008 | | R.N. 40003407396 | | Valsts Kase | | IBAN- LV77TREL9290560000000 | |  |
| *Valdes loceklis*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *A.Bērziņš* |  |

1. Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883>. [↑](#footnote-ref-1)